CELEX: 32021D2254
Language: bg
Date: 2021-12-07 00:00:00
Title: Решение (ЕС) 2021/2254 на Европейската централна банка от 7 декември 2021 година за изменение на Решение (ЕС) 2020/1997 за одобряване на обема на монетите, които ще се емитират през 2021 година (ЕЦБ/2021/53)

17.12.2021   
               
               
                  BG
               
               
                  Официален вестник на Европейския съюз
               
               
                  L 454/17
               
            
         РЕШЕНИЕ (ЕС) 2021/2254 НА ЕВРОПЕЙСКАТА ЦЕНТРАЛНА БАНКА
         от 7 декември 2021 година
         за изменение на Решение (ЕС) 2020/1997 за одобряване на обема на монетите, които ще се емитират през 2021 година
         (ЕЦБ/2021/53)
         ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 128, параграф 2 от него,
         като взе предвид Решение (ЕС) 2015/2332 на Европейската централна банка от 4 декември 2015 г. относно процедурната рамка за одобряване на обема на евромонетите, които ще се емитират (ЕЦБ/2015/43) (1), и по-специално член 3, параграф 7 от него,
         като има предвид, че:
         
                     (1)
                  
                  
                     От 1 януари 1999 г. Европейската централна банка (ЕЦБ) има изключителното право да одобрява обема на монетите, емитирани от държавите членки, чиято парична единица е еврото.
                  
               
                     (2)
                  
                  
                     Въз основа на прогнозите за търсене на евромонети през 2021 г., предоставени на ЕЦБ от държавите членки, чиято парична единица е еврото, с Решение (ЕС) 2020/1997 на Европейската централна банка (ЕЦБ/2020/57) (2) ЕЦБ одобри общия обем евромонети, предназначени за обращение, и колекционерски евромонети, непредназначени за обращение, през 2021 г.
                  
               
                     (3)
                  
                  
                     Съгласно член 3 от Решение (ЕС) 2015/2332 на Европейската централна банка (ЕЦБ/2015/43) всяка държава членка от еврозоната трябва да уведоми ЕЦБ, ако e вероятно реалното търсене на евромонети да надхвърли одобрения обем на монетите, които ще се емитират през календарната година, и трябва да отправи ad hoc искане за одобрение на допълнителен обем монети, които ще бъдат емитирани през същата календарна година, ако търсенето на монети продължи да е завишено.
                  
               
                     (4)
                  
                  
                     На 22 ноември 2021 г. ЕЦБ получи искане от Banc Ceannais na hÉireann/Central Bank of Ireland за увеличаване на обема на евромонети, които Ирландия може да емитира през 2021 г., с допълнителен обем от 10 милиона евро от 16,3 милиона евро на 26,3 милиона евро в отговор на значителното увеличение на търсенето на монети, свързано с намаление на депозитите от евромонети през 2021 г. в сравнение с 2020 г. и с по-високо от очакваното търсене, прогнозирано за периода преди Коледа, през 2021 г.
                  
               
                     (5)
                  
                  
                     Съгласно член 3, параграф 7 от Решение (ЕС) 2015/2332 (ЕЦБ/2015/43) Изпълнителният съвет трябва да приеме индивидуално решение относно ad hoc искането за одобрение, когато не е необходимо изменение на ad hoc искането.
                  
               
                     (6)
                  
                  
                     Поради това Решение (ЕС) 2020/1997 (ЕЦБ/2020/57) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Таблицата в член 2 от Решение (ЕС) 2020/1997 (ЕЦБ/2020/57) се заменя със следното:
            Редът за Ирландия се заменя със следното:
            
               
                           „Ирландия
                        
                        
                           25,8 
                        
                        
                           0,5 
                        
                        
                           26,3 “.
                        
                     
         
         
            Член 2
            Действие
            Настоящото решение поражда действие на датата, на която адресатите му бъдат уведомени за него.
         
         
            Член 3
            Адресати
            Адресати на настоящото решение са държавите членки, чиято парична единица е еврото.
         
         
            Съставено във Франкфурт на Майн на 7 декември 2021 година.
            
               
                  Председател на ЕЦБ
               
               Christine LAGARDE
            
         
         
            (1)  ОВ L 328, 12.12.2015 г., стр. 123.
         
            (2)  Решение (ЕС) 2020/1997 на Европейската централна банка от 24 ноември 2020 г. за одобряване на обема на монетите, които ще се емитират през 2021 година (ЕЦБ/2020/57) (ОВ L 410, 7.12.2020 г., стр. 104).